**Slovenský zväz športového rybolovu**

**Slovenský rybársky zväz – Rada Žilina,**

**MsO SRZ Košice**







**Propozície**

**LRU – feeder**

**2.liga**

**2. dvojkolo**

**03.07.2021 – 04.07.2021**

**Košice - Hornád**

Podľa plánu športovej činnosti pre rok 2021, Slovenský zväz športového rybolovu a SRZ Rada Žilina v spolupráci so SRZ MsO Košice usporiada športové rybárske preteky 2. dvojkolo 2.ligy LRU – feeder.

**Účastníci pretekov: družstvá MO, MsO SRZ**

|  |  |  |  |
| --- | --- | --- | --- |
| **V Ý S L E D K Y D R U Ž S T I EV**  **po prvom dvojkole** | | | |
| **ZO SRZ** |  | | |
| **Súčet umiest.** | **C I P S**  **B o d y** | **Poradie** |
|  |
| **Dunajská Streda C Gold feeder team** | **32,0** | **134 525** | **1** |
| **Dunajská Streda B - ARAPAIMA** | **33,0** | **145 700** | **2** |
| **Bratislava II. Trabucco** | **44,0** | **108850** | **3** |
| **Bratislava V. ŠK FT Abramis A** | **47,0** | **115275** | **4** |
| **Trebišov Garbolino** | **49,0** | **106725** | **5** |
| **Komárno A Tubertini** | **49,0** | **93375** | **6** |
| **Topoľníky B Arapaima** | **51,5** | **103150** | **7** |
| **Bratislava V. ŠK FT Abramis B** | **52,0** | **84650** | **8** |
| **Košice C Sensas** | **53,5** | **86925** | **9** |
| **Košice B - Browning** | **60,0** | **80650** | **10** |
| **Dunajská Streda A** | **76,0** | **57400** | **11** |
| **Košice A Feeder team** | **78,0** | **46750** | **12** |

**Termín konania:** 03.07.2021 - 04.07.2021

**Miesto konania:** Košice, časť Nad Jazerom **-** Hornád 4-0631-1-1

**Organizačný štáb:**

Riaditeľ pretekov: Ján Beniš

Garant rady SRZ: Martin Ninčák

Hlavný rozhodca: Vladimír Hupka

Sektoroví rozhodcovia: Gabriela Hupková, Filip Konkol

Technický vedúci: Erik Starec

Bodovacia komisia: Vladimír Hupka + 2 zabezpečí organizátor

Zdravotnícke zabezpečenie: v prípade potreby na tel. 112

**V prípade nepriaznivej pandemickej situácie môžu byť preteky preložené alebo zrušené, informácia bude zverejnená týždeň pred pretekmi.**

**Každý pretekár je povinný dodržiavať hygienické opatrenia podľa aktuálnej vyhlášky Úradu verejného zdravotníctva SR, ktoré budú zverejnené pred pretekmi.**

**Technické pokyny:**



* Športový rybársky pretek je usporiadaný podľa zákona 216/2018 Z.z. § 20 a vykonávacej vyhlášky 381/2018 § 15.
* Preteká sa podľa súťažných pravidiel SZŠR pre LRU Feeder a aktuálnych modifikácií pre rok 2021. Množstvo krmiva rastlinného pôvodu je stanovené na 12 l a množstvo návnad živočíšneho pôvodu na 2,5 l (z toho môže byť max. 0,5 l kŕmnej patentky). Všetci pretekári musia mať pri kontrole živú návnadu pripravenú v sade odmerných nádob vzor „Sensas" a pre lovnú patentku vzor „Tubertini“.
* Návnada rastlinného pôvodu musí byť pri kontrole krmiva umiestnená v rybárskom vedre so značkami objemu na vnútornej strane.
* **Pstruh potočný, pstruh dúhový, hlavátka podunajská a ploska pásavá sa nepočítajú do úlovkov a je zákaz tieto ryby sieťkovať, musia byť po zdolaní okamžite šetrne vrátené do vody!**

**Pretekárska trať:** Tok rieky Hornád, šírka koryta 50 – 55 m, hĺbka vody od 1,5 m do 3 m, dno štrkovité, na niektorých miestach s miernym nánosom bahna, bez väčších prekážok. Breh trávnatý.

**Výskyt rýb:** mrena, podustva, nosáľ, kapor, plotica, jalec.....

**Prístup na trať:**

mapa s príjazdom zo smeru od Rožňavy mapa s príjazdom zo smeru od Prešova

**Časový program:**

**Piatok 02.07.2021**

* nepovinný tréning od 09:00 do 16:00, opustenie trate do 18:00
* počas tréningu je zakázané sieťkovať úlovky

**Sobota 03.07.2021**

07.00 - 07.30 prezentácia

07.30 - 08.00 otvorenie pretekov a žrebovanie

08.00 - 08.15 presun pred pretekárske miesto

08.15 - 09.50 vstup do pretekárskeho miesta, príprava na preteky, kontrola množstva návnad a nástrah (v prvých 30-60 min. prípravy na preteky)

09:50 - 10.00 kŕmenie

10.00 - 15.00 lovenie

15.00 – 15:30 váženie a žrebovanie sektorov

**Nedeľa 04.07.2021**

07.00 - 08.00 prezentácia a žrebovanie

08.00 - 08.15 presun pred pretekárske miesto

08.15 - 09.50 vstup do pretekárskeho miesta, príprava na preteky, kontrola množstva návnad a nástrah (v prvých 30-60 min. prípravy na preteky)

09:50 - 10.00 kŕmenie

10.00 - 15.00 lovenie

15.00 – 15:30 váženie

16.00 - vyhodnotenie druhého kola pretekov

**Rozpis signálov:**

**1. signál s/n 08:15** - 90 minút pred začiatkom pretekov povoľuje vstup pretekára na svoje lovné miesto a signalizuje začiatok prípravy. Počas prvých 30 - 60 min prípravy prebehne kontrola krmiva a nástrah, ktoré musia byť umiestnené pred lovným miestom. Po kontrole nástrah a krmiva si pretekár znesie skontrolované krmivo a nástrahy do lovného miesta. Po tejto kontrole nesmie pretekár opustiť lovné miesto bez súhlasu dvoch pretekárov alebo rozhodcu a je zakázané čokoľvek vynášať alebo donášať do priestoru lovného miesta.

**2. signál s/n 08:45 -** 5 minút do začiatku kontroly vnadiacich zmesí a nástrah

**3. signál s/n 09:50 -** 10 minút pred začiatkom pretekov 10 minútové základné kŕmenie

**4. signál s/n 10:00 -** začiatok pretekov

**5. signál** **s/n 14:55 -** 5 minút do konca pretekov

**6. signál s/n 15:00 -** koniec pretekov

**Záverečné ustanovenia:**

* Všetci pretekári musia mať platné registračné preukazy športovca SZŠR a preukazy člena SRZ. Vedúci družstva musí na požiadanie rozhodcu predložiť súpisku družstva.
* Preteká sa za každého počasia. V prípade búrky budú preteky prerušené a bude sa postupovať podľa platných súťažných pravidiel. (čl. 22 súťažných pravidiel LRU-Feeder)
* Každý pretekár preteká na vlastnú zodpovednosť a riziko, za svoje správanie nesie plnú zodpovednosť.
* Tréning pred pretekom je povolený v rámci uvedených podmienok a časového rozmedzia bez možnosti sieťkovania úlovkov.

**Občerstvenie:** potrebné zabezpečiť individuálne.

**Ubytovanie:** usporiadateľ nezabezpečuje, možné zabezpečiť si individuálne.

<https://www.megaubytovanie.sk/kosice/lacne>

**Informácie o pretekoch:** Ján Beniš +4210911901911

**Na zabezpečenie týchto pretekov bol použitý príspevok uznanému športu z Ministerstva školstva, vedy výskumu a športu Slovenskej republiky**

Propozície kontroloval predseda ŠO LRU - feeder.

Organizačný štáb Vám želá veľa úspechov na pretekoch.

Petrov zdar!